REGOLAMENT TAL-KUMMISSJONI (KE) Nru 886/2007
tas-26 ta’ Lulju 2007
dwar l-għoti ta' drittijiet għall-importazzjoni għall-applikazzjonijiet għall-perjodu bejn l-1 ta' Lulju 2007 u t-30 ta' Ġunju 2008 fil-qafas tal-kwota tariffarja miftuħa mir-Regolament (KE) Nru 996/2007 għall-falda rqiqa friżata ta' annimali bovini
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni tas-suq taċ-ċanga u l-vitella (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta' Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta' liċenzji ta' importazzjoni (2), u b'mod partikolari l-Artikolu 7(2) tiegħu.
Billi:
(1)
Ir-Regolament tal-Kummissjoni (KE) Nru 996/97 tat-3 ta' Ġunju 1997 li jiftaħ u jipprovdi għal amministrazzjoni ta’ kwota tariffarja għall-importazzjoni tal-falda rqiqa friżata ta' annimali bovini li jaqgħu taħt il-kodiċi NM 0206 29 91 (3) fetaħ kwoti tariffarji għall-importazzjoni ta' prodotti tas-settur tal-laħam tal-bovini.
(2)
L-applikazzjonijiet għal-liċenzji ta' l-importazzjoni preżentati għall-perjodu bejn l-1 ta' Lulju 2007 u t-30 ta' Ġunju 2008 huma superjuri għall-kwantitajiet disponibbli. Jeħtieġ għalhekk li jiġi ddeterminat il-limitu għall-ħruġ tal-liċenzji għall-importazzjoni, filwaqt li jiġi ffissat il-koeffiċjent ta' attribuzzjoni li għandu jiġi applikat għall-kwantitajiet mitluba,
ADOTTAT DAN IR-REGOLAMENT:
Artikolu 1
L-applikazzjonijiet għad-drittijiet ta' l-importazzjoni għall-kwota bin-numru tas-serje 09.4020 u ppreżentati għall-perjodu bejn l-1 ta' Lulju 2007 u t-30 ta' Ġunju 2008 skond ir-Regolament (KE) Nru 996/97 huma allokati skond il-koeffiċjent ta' attribuzzjoni ta' 0,970873 %.
Artikolu 2
Dan ir-Regolament għandu jidħol fis-seħħ fis-27 ta’ Lulju 2007
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 26 ta’ Lulju 2007.